CELEX: 32017R2293
Language: hu
Date: 2017-08-03 00:00:00
Title: A Bizottság (EU) 2017/2293 felhatalmazáson alapuló rendelete (2017. augusztus 3.) az EN 16351 harmonizált szabvány szerinti keresztrétegelt fa termékek és az EN 14374 harmonizált szabvány szerinti szerkezeti furnérfa termékek tűzzel szembeni viselkedés tekintetében, vizsgálat nélkül történő osztályozásának feltételeiről (EGT-vonatkozású szöveg. )

13.12.2017   
            
            
               HU
            
            
               Az Európai Unió Hivatalos Lapja
            
            
               L 329/1
            
         A BIZOTTSÁG (EU) 2017/2293 FELHATALMAZÁSON ALAPULÓ RENDELETE
   (2017. augusztus 3.)
   az EN 16351 harmonizált szabvány szerinti keresztrétegelt fa termékek és az EN 14374 harmonizált szabvány szerinti szerkezeti furnérfa termékek tűzzel szembeni viselkedés tekintetében, vizsgálat nélkül történő osztályozásának feltételeiről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 27. cikke (5) bekezdésére,
   mivel:
   
               (1)
            
            
               Az (EU) 2016/364 felhatalmazáson alapuló bizottsági rendelet (2) által elfogadásra került egy, az építési termékek tűzzel szembeni viselkedéssel kapcsolatos teljesítményének osztályozását lehetővé tevő rendszer. A keresztrétegelt fa termékek és a szerkezeti furnérfa termékek az említett felhatalmazáson alapuló rendelet hatálya alá eső építési termékek közé tartoznak.
            
         
               (2)
            
            
               A vizsgálatok azt mutatták, hogy az EN 16351 harmonizált szabvány szerinti keresztrétegelt fa termékek és az EN 14374 harmonizált szabvány szerinti szerkezeti furnérfa termékek stabil és kiszámítható tűzzel szembeni viselkedést mutatnak, amennyiben a termék formája és beépítése, átlagos sűrűsége és vastagsága tekintetében megfelelnek bizonyos feltételeknek.
            
         
               (3)
            
            
               Ezért úgy kell tekinteni, hogy az EN 16351 harmonizált szabvány szerinti keresztrétegelt fa termékek és az EN 14374 harmonizált szabvány szerinti szerkezeti furnérfa termékek további vizsgálatok nélkül is megfelelnek egy, az (EU) 2016/364 felhatalmazáson alapuló rendeletben a tűzzel szembeni viselkedés tekintetében meghatározott bizonyos osztálynak, amennyiben az említett feltételeket teljesítik,
            
         ELFOGADTA EZT A RENDELETET:
   1. cikk
   Amennyiben a mellékletben meghatározott feltételeknek megfelelnek, az EN 16351 harmonizált szabvány szerinti keresztrétegelt fa termékeket és az EN 14374 harmonizált szabvány szerinti szerkezeti furnérfa termékeket úgy kell tekinteni, hogy vizsgálatok nélkül megfelelnek a mellékletben feltüntetett teljesítményosztályoknak.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 3-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 88., 2011.4.4., 5. o.
   
   
      (2)  A Bizottság (EU) 2016/364 felhatalmazáson alapuló rendelete (2015. július 1.) a 305/2011/EU európai parlamenti és tanácsi rendelet értelmében az építési termékek tűzzel szembeni viselkedés alapján történő osztályzásáról (HL L 68., 2016.3.15., 4. o.)
   
      MELLÉKLET
      
         1. táblázat
      
      
         A falakhoz és mennyezethez készült keresztrétegelt fa termékek és szerkezeti furnérfa termékek tűzzel szembeni viselkedés szerinti osztályai
      
      
                  Termék (1)
                  
               
               
                  A termék leírása
               
               
                  Legkisebb átlagos sűrűség (2) (kg/m3)
               
               
                  Legkisebb teljes vastagság (mm)
               
               
                  Osztály (3)
                  
               
            
                  Az EN 16351 harmonizált szabvány szerinti keresztrétegelt fa termékek
               
               
                  Legkisebb rétegvastagság: 18 mm
               
               
                  350
               
               
                  54
               
               
                  D-s2, d0 (4)
                  
               
            
                  Az EN 14374 harmonizált szabvány szerinti szerkezeti furnérfa termékek
               
               
                  Legkisebb furnérvastagság: 3 mm
               
               
                  400
               
               
                  18
               
               
                  D-s2, d0 (4)
                  
               
            
         
      
         2. táblázat
      
      
         A padlóburkolatokhoz készült keresztrétegelt fa termékek és szerkezeti furnérfa termékek tűzzel szembeni viselkedés szerinti osztályai
      
      
                  Termék (5)
                  
               
               
                  A termék leírása
               
               
                  Legkisebb átlagos sűrűség (6) (kg/m3)
               
               
                  Legkisebb teljes vastagság (mm)
               
               
                  Padlóburkolat osztálya (7)
                  
               
            
                  Az EN 16351 harmonizált szabvány szerinti keresztrétegelt fa termékek
               
               
                  Legkisebb rétegvastagság: 18 mm, a felszíni réteg fenyőből
               
               
                  430
               
               
                  54
               
               
                  DFL-s1 (8)
                  
               
            
                  Az EN 16351 harmonizált szabvány szerinti keresztrétegelt fa termékek
               
               
                  Legkisebb rétegvastagság: 18 mm, a felszíni réteg lucfenyőből
               
               
                  400
               
               
                  54
               
               
                  DFL-s1 (8)
                  
               
            
                  Az EN 14374 harmonizált szabvány szerinti szerkezeti furnérfa termékek
               
               
                  Legkisebb furnérvastagság: 3 mm, a felszíni réteg fenyőből
               
               
                  480
               
               
                  15
               
               
                  DFL-s1 (8)
                  
               
            
                  Az EN 14374 harmonizált szabvány szerinti szerkezeti furnérfa termékek
               
               
                  Legkisebb furnérvastagság: 3 mm, a felszíni réteg fenyőből
               
               
                  430
               
               
                  20
               
               
                  DFL-s1 (8)
                  
               
            
                  Az EN 14374 harmonizált szabvány szerinti szerkezeti furnérfa termékek
               
               
                  Legkisebb furnérvastagság: 3 mm, a felszíni réteg lucfenyőből
               
               
                  400
               
               
                  15
               
               
                  DFL-s1 (8)
                  
               
            
         (1)  A termékszabványokban szereplő minden fafajtára és ragasztóra érvényes.
      
         (2)  Az EN 13238 szabványnak megfelelően előkészítve.
      
         (3)  Az (EU) 2016/364 felhatalmazáson alapuló rendelet mellékletének 1. táblázata szerinti osztály.
      
         (4)  Az osztály bármilyen hordozófelületre vagy felület mögötti légrésre érvényes.
      
         (5)  Lépcsőfokokra is érvényes.
      
         (6)  Az EN 13238 szabványnak megfelelően előkészítve.
      
         (7)  Az (EU) 2016/364 felhatalmazáson alapuló rendelet mellékletének 2. táblázata szerinti osztály.
      
         (8)  Az osztály bármilyen hordozófelületre vagy felület mögötti légrésre érvényes.